CELEX: 62010TN0322
Language: da
Date: 2010-07-30 00:00:00
Title: Sag T-322/10: Sag anlagt den 30. juli 2010 — Clasado mod Kommissionen

25.9.2010   
            
            
               DA
            
            
               Den Europæiske Unions Tidende
            
            
               C 260/25
            
         Sag anlagt den 30. juli 2010 — Clasado mod Kommissionen
   (Sag T-322/10)
   ()
   2010/C 260/35
   Processprog: engelsk
   
      Parter
   
   
      Sagsøger: Clasado Ltd. (Milton Keynes, Det Forenede Kongerige) (ved barrister G.C. Facenna samt solicitors M.E. Guinness og M.C. Hann)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af de dele af Kommissionens forordning (EU) nr. 382/2010 (1) og nr. 384/2010 (2) af 5. maj 2010, der vedrører de sundhedsanprisninger, som sagsøgeren har indgivet med hensyn til BimunoBT (BGOS) Prebiotic.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med nærværende søgsmål nedlægger sagsøgeren i henhold til artikel 263 TEUF påstand om annullation af de dele af Kommissionens forordning (EU) nr. 382/2010 og nr. 384/2010 af 5. maj 2010, hvori det er blevet besluttet, at de sundhedsanprisninger, som sagsøgeren har indgivet med hensyn til BimunoBT (BGOS) Prebiotic, der er et præbiotisk kosttilskud, som er udviklet til at styrke menneskers immunsystem og gastro-intestinale sundhed, og som nedsætter risikoen for rejsediarré, ikke opfylder kravene i forordning (EF) nr. 1924/2006 (3), og således ikke bør godkendes.
   Til støtte for søgsmålet har sagsøgeren fremført følgende anbringender:
   
                
            
            
               For det første har Kommissionen ved vedtagelsen af de omhandlede forordninger tilsidesat en væsentlig formforskrift, nemlig den procedure, hvorefter sagsøgeren og offentligheden kan fremsætte bemærkninger, jf. artikel 16, stk. 6, og artikel 17 i forordning (EF) nr. 1924/2006.
            
         
                
            
            
               For det andet har Kommissionen ved at handle således med urette set bort fra artikel 38, stk. 1, i forordning (EF) nr. 178/2002 (4), der har til formål at sikre, at der er en høj grad af åbenhed omkring udførelsen af Den Europæiske Fødevaresikkerhedsautoritets aktiviteter.
            
         
                
            
            
               Herudover er de omhandlede forordninger blevet vedtaget på grundlag af en retsvildfarelse, idet det er blevet fastslået, at de supplerende bemærkninger, som Den Europæiske Fødevaresikkerhedsautoritet har fremsat vedrørende sagsøgerens ansøgninger den 4. december 2009, ikke udgør den udtalelse, eller en del af den udtalelse, der henvises til i artikel 16 i forordning (EF) nr. 1924/2006.
            
         
                
            
            
               Endvidere blev Kommissionens forordninger, som påstås annulleret, vedtaget ved tilsidesættelse af Clasados ret til at blive hørt, jf. artikel 41 i Den Europæiske Unions charter om grundlæggende rettigheder (5), og Clasados berettigede forventninger.
            
         
                
            
            
               Endelig har Kommissionen også tilsidesat retten til god forvaltning, som er et af de generelle principper, der er fælles for medlemsstaternes forfatningsmæssige traditioner, og navnlig dens forpligtelse til, som beslutningstageren i henhold til artikel 17 i forordning (EF) nr. 1924/2006, omhyggeligt og uafhængigt at prøve alt relevant materiale, den bliver forelagt.
            
         
      (1)  Kommissionens forordning (EU) nr. 382/2010 af 5.5.2010 om afvisning af visse andre sundhedsanprisninger af fødevarer end dem, der henviser til en reduceret risiko for sygdom og til børns udvikling og sundhed (EUT L 113, s. 1).
   
      (2)  Kommissionens forordning (EU) nr. 384/2010 af 5.5.2010 om henholdsvis godkendelse og afvisning af visse sundhedsanprisninger af fødevarer, der henviser til en reduceret risiko for sygdom og til børns udvikling og sundhed (EUT 113, s. 6).
   
      (3)  Europa-Parlamentets og Rådets forordning (EF) nr. 1924/2006 af 20.12.2006 om ernærings- og sundhedsanprisninger af fødevarer (EUT L 404, s. 9).
   
      (4)  Europa-Parlamentets og Rådets forordning (EF) nr. 178/2002 af 28.1.2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31, s. 1).
   
      (5)  Den Europæiske Unions charter om grundlæggende rettigheder (EUT 2010 C 83, s. 389).